cyanic-selkie/wikianc huggingface dataset:
Alfred J. Bryn
Alfred Jørgen Bryn (født 29. mai 1862 i Trondhjem, død 3. august 1937 i Oslo) var en norsk patentingeniør. Han var en av nestorene i utviklingen av patentvesenet i Norge.
Kleppestø barneskole
Skolen tar imot elever fra 1. til 7. trinn. Elevene fortsetter på Kleppestø ungdomsskole når de går ut 7. klasse.
Alfred J. Bryn
Bryn stod sentralt i å utvikle patentbransjens juridiske side. Fra 1900 til 1904 var han medlem av en offentlig kommisjon for å revidere patentloven. Den nye loven trådte i kraft i 1910 og var gjeldende fram til 1968. Bryn skrev flere bøker om patentrettslige emner og ble omtalt som «Patentlovens far».
Bryn var i 1910 med på å stifte Norsk Forening for Industriel Retsbeskyttelse, og seinere en tilsvarende nordisk forening.
Under en debatt i 1915–16 om regulering av rådhusområdet i Pipervika i Oslo lanserte Bryn ideen om å ha en utsiktsakse fra Nationaltheatret til Vestbanen. Dette ble gjennomført som Roald Amundsens gate (nå Olav Vs gate).
Kleppestø barneskole
Skolen er den største barneskolen i Askøy kommune med 480 elever. Skolen er innføringskole for elever med utenlandsk bakgrunn.
Alfred J. Bryn
Bryn var gift med Sofie Augusta Bonnevie (1868–1942) av slekten Bonnevie og datter av statsråd Jacob Aall Bonnevie (1838–1904). Tre av parets sønner, Alf, Harald og Tom, ble aktive i patentbransjen, etter hvert med hvert sitt firma.
Kevin Duré
Kevin Duré (født 8. mars 1993 i Bergen) er en norsk tidligere fotballspiller.
Duré har flere landskamper for aldersbestemte landslag og har vært på treningsopphold i den østerrikske klubben Red Bull Salzburg. I 2010 spilte han som innbytter for Brann i en treningskamp mot Leeds, og var sammen med Fredrik Haugen ønsket av Brann. Duré valgte å takke nei av frykt for å få lite spilletid, han har også vært ønsket av de tyske klubbene Freiburg og Werder Bremen til prøvespill. Før han gikk til Fredrikstad var han også aktuell for Rosenborg.
Strusshamn skole
Strusshamn skole er en offentlig grunnskole i Askøy kommune i Vestland.
Kevin Duré
Etter en god førstesesong i FFK, skadet Kevin seg stygt i en duell med Tommy Høiland tidlig i sesongen (3. mai) 2012. Skaden holdt han ute resten av sesongen.
Vestre Gran Idrettslag
Vestre Gran IL (stiftet 1930) er et lite idrettslag ved tettstedet Grymyr ved Randsfjorden. Idrettslaget ble stiftet i 1930 og hovedaktivitetene til laget er fotball, langrenn og friidrett.
Forsvarskommandoen
Forsvarskommandoen (FKO) er et vernsfelles hovedkvarter i det danske forsvaret som har ansvar for den overordnede styringen av forsvarets samlede virksomhet. FKO ble opprettet i 1973 etter sammenslåingen av Hærkommandoen, Søværnskommandoen og Flyverkommandoen og den daværende Forsvarsstaben.
Da Forsvarskommandoen ble etablert hadde den omkring 300 ansatte og bestod av Forsvarschefen og Forsvarsstaben. Forsvarsstaben var inndelt i Operationsstaben (OP), Koordinationsstaben (KD) og Udviklingsstaben (UV), samt et Ledelsessekretariat (LESEK) og et Kommunikationssekretariat (KOMSEK).
FKO holdt til på Holmen i København.
Forsvarssjefen, viseforsvarssjefen, vesentlige deler av Operationsstaben samt Udviklings- og koordinationsstaben er plassert i København, mens kommandoene er samlet i Karup. Arktisk Kommando er plassert i Nuuk, mens Specialoperationskommandoen har standkvarter i Aalborg.
Marit Østbye
Marit Østbye (født 1948) er norsk skuespiller.
Østbye vokste opp i Oslo som datter av generalmajor Knut Olai Østbye (1921–2011) og Astrid Plaaterud (1921–2003). Hun er utdannet ved Statens teaterskole.
Hun scenedebuterte i 1971 i Helge Hagerups Hvem har det verst? på Nationaltheatret. Hun har vært ansatt ved teater som Den Nationale Scene, Fjernsynsteatret, Rogaland Teater og Riksteatret. I løpet av karrieren hatt hun flere hovedroller i klassiske stykker av Ibsen og Shakespeare, blant annet som Nora i Et dukkehjem. Hun har også medvirket i noen film- og TV-produksjoner, blant annet hadde hun rollen som Gaia i den norske sciencefictionserien Blindpassasjer (1978) og hovedrollen i filmen Fengslende dager for Christina Berg (1988). Østbye hadde også rollen som Fridas mor i novellefilmene Frida og Frida og det urolige hjertet, og spilte senere en sentral rolle i NRK-serien Soria Moria (2000–2001). Hun hadde rollen som Lillemor Juul i TVNorges julekalender Jul i Blodfjell 2 (2019).
Privatliv
Hun ble gift i 1974 med skuespiller Ola B. Johannessen.
Aktietrykkeriet
Aktietrykkeriet var et norsk trykkeri som drev fra 1884 til 2014.
Aktietrykkeriet ble grunnlagt i 1884 av Christian Holtermann Knudsen, den gang under navnet Arbeidernes Aktietrykkeri og ble etter hvert en del av avisen Social Demokraten, senere Arbeiderbladet, i dag Dagsavisen. Fra den spede begynnelse i Brogt. 17 i Oslo startet K.H.K. med sin kone som «påleggerske» med en hånddrevet presse. Knudsen var ivrig opptatt sosialdemokrat og dannet sammen med blant andre Carl Jeppesen en av landets første grafiske fagforeninger i 1872. Tross store økonomiske problemer utga han det første nummeret av bladet Vort Arbeide i mars 1885; en begivenhet som førte til dannelsen av Den social-demokratiske forening i Kristiania.
I 1983 kjøpte Terje André Hildeng selskapet av arbeiderbevegelsen med krav om at de ansatte eide ti prosent.
Trykkeriet holdt til i Fet kommune og omsatte i 2012 for 154 millioner kroner. Trykkeriet ble lagt ned i 2014.
Oluf Mouritzen Krognos til Bollerup
Oluf Mouritzen Krognos (født 13. mars 1535 på Bollerup i Skåne, død 25. juni 1573) var en dansk riksråd.
Bakgrunn
Oluf Mouritzen Krognosvar sønn av Mouritz Olufsen Krognos og Elline Gøye til Clausholm.
Embeder
Etter flere års opphold i utlandet ble han ansatt ved hertug Frederiks hoff på Malmøhus, og deltok i Ditmarskerkrigen i 1559 og senere i Den nordiske syvårskrig. Han tilhørte den rike høyadel som var utilfreds med at krigen trakk i langdrag, med store utgifter og mye besvær til følge. Det var derfor med glede han hilste freden i Stettin i 1570 velkommen.
I 1571 fikk han Helsingborg slott i forlening, og i det følgende år ble han medlem av Riksrådet. Frederik, som i mellomtiden var blitt konge, hadde feiret sitt bryllup med Sophie av Mecklenburg i 1572, og dette banet veien for at Oluf kunne gifte seg med kongens store ungdomsforelskelse Anne Hardenberg. Bryllupet sto i Vor Frue kirke i København i 1573.
Han inntok nå som lensmann, riksråd og forstander for Herlufsholm en fremtredende stilling med en lovende karriere.
Knapt et halvt år etter bryllupet, etter avlagt besøk i en begravelse i Voldum kirke, ble han rammet av en plutselig sykdom, som etter et kort tids sykeleie medførte døden. Den sørgende enken oppførte et fornemt gravmæle til minne om ham i St. Bendts kirke i Ringsted.
Microsoft Defender Antivirus
Microsoft Defender Antivirus (tidligere kjent som Windows Defender og Microsoft AntiSpyware) er et programvareprodukt fra Microsoft som er utviklet for å forebygge, fjerne og avsondre spyware i Microsoft Windows. Programmet er en del av Windows Vista og er tilgjengelig som et gratis program for nedlasting til tidligere støttede versjoner av Windows.
Statens hus (Arendal)
Statens hus er en tidligere fredningsverdig bygning beliggende på Tyholmen i Arendal sentrum. Bygningen ble i 2018 solgt til et privat firma, deretter ombygd og gitt helt nytt interiør. Lokalene brukes nå bl.a. til en dagligvarebutikk og kontorlokaler, mens resten leies av Arendal kommune til kulturskole.
Bygget ble tegnet av det lokale arkitektkontoret Ugland & Thorne med det nyopprettede Statens bygge- og eiendomsdirektorat som byggherre. Bygningen ligger med hovedfasaden mot Kanalplassen, som tidligere gikk under navnet Posthusplassen. Mot vest står Trefoldighetskirken.
Bygg for post, politi og rettsvesen
Bygningen er oppført i etterkrigstidens funkisstil og sto ferdig 1961, som et moderne framtidsrettet praktbygg og den gang omtalt som Posthuset. På 1960- og -70-tallet rommet bygget de viktigste statlige funksjoner i Arendal: Post, politi og rettsvesen. Bygningen ligger vegg i vegg med vernet trehusbebyggelse fra 1700-tallet, og har vært et omstridt objekt i flere saker. Statens hus, oftest omtalt som Posthuset, var den første bygningen som ble bygd i Arendal sentrum etter Arendalskrakket i 1886.
Kunstnerisk utsmykning
Foran på bygningen henger veggdekorasjonen «Postrytter» av Arne N. Vigeland. Bygningen hadde også påkostede og forseggjorte interiører før en omfattende ombygging til nye funksjoner ble påbegynt i 2018.
Historie
Omtrent på stedet hvor bygget står lå tidligere «Arendals offentlige skole for høiere almenutdannelse», som i 1881 flyttet til nytt skolebygg i Kirkebakken. Skolen heter idag Arendal videregående skole.
Fredningsverdig
Statens hus på Tyholmen i Arendal er i Landsvernplan for justissektoren fra 2011 plassert i verneklasse 1 og forutsettes fredet etter kulturminneloven. Riksantikvaren beskriver Statens hus i Arendal som tidstypisk og særpreget, og et sentralt plassert signalbygg som både skiller seg ut og glir godt inn i øvrig bybebyggelse. I januar 2014 ble fredningssaken fremmet.
Statens hus på Tyholmen står i Aust-Agders fylkeshovedstad Arendal som et symbol på den den nye demokratiske velferdsstaten som vokste fram etter andre verdenskrig.
I kommunal regi er Tyholmen regulert til spesialområde for bevaring etter plan- og bygningsloven §25.6.; men dette er en kommunal plan som først og fremst er laget med hensyn til bydelens antikvariske trehusbebyggelse fra 17- og 1800-tallet. Derfor gir denne planens vernebestemmelser unntak for Statens hus.
Bygget var i 2009 stadig i statlig eie, men ble da lagt ut for salg via Entra ASA. Fredningssaken ble stoppet av Riksantikvaren fordi Arendals politikere ønsket at kommunen skulle ha frie hender når de overtok bygningen.
Kanalgården
Statens hus på Tyholmen ble overtatt av privat eier etter salg, og ble bygd om for utleie for kulturformål til Arendal kommune. Bygningen fikk navnet Kanalgården fordi den ligger ved Kanalplassen, og er nå videresolgt til Arendal kommune.
Teknisk
Statens hus har et areal på 5 808 kvadratmeter over fem etasjer. Eiendommen har grunn- og bruksnummer 501/383.
Porsanger
Porsanger, på nordsamisk Porsáŋgu og på kvensk Porsanki (finsk: Porsanki), er en kommune i Finnmark. Den grenser i nordvest mot Kvalsund og Måsøy, i nord mot Nordkapp, i øst mot Tana og Lebesby, i sør mot Karasjok og i vest mot Alta. Porsanger er Norges tredje største kommune i areal.
På 1800-tallet utgjorde Porsanger sammen med Kjelvik (Nordkapp), Karasjok og Kautokeino én kommune med navn Kistrand. I 1851 ble Kautokeino, i 1861 Kjelvik og i 1873 Karasjok utskilt som egne kommuner. I 1964 skiftet kommunen navn til Porsanger.
Porsanger er trespråklig med norsk, kvensk, og samisk som offisielle språk. Kommunen hører til forvaltningsområdet for samisk språk.
Næringslivet i Porsanger er preget av en stor andel av sysselsatte i offentlig sektor (46 %), der forsvaret bidrar vesentlig, og mange sysselsatte innenfor handel og service. Primærnæringene (5 %) og bergverk og industri (2 %) sysselsetter en liten del av kommunens sysselsatte. Antall enheter i jordbruk og fiske er vesentlig redusert i løpet av de siste ti årene.
I Lakselv har Finnmarkseiendommen (FeFo) hovedkontor. FeFo forvalter 96 % av grunnen i Finnmark.
Lokalaviser er Finnmark Dagblad, Ifinnmark og Ságat Lakselv lufthavn, Banak har daglige ruter til Tromsø.
Geografi
Kommunen omkranser Porsangerfjorden, som er Norges fjerde lengste med sine 123 km. Tamsøya ytterst i fjorden og Reinøya sør for Børselv er de to største øyene i Porsangerfjorden. Videre innover finner vi et mylder av små øyer, holmer og skjær i et område med rikt fugleliv, i det som blir kalt verdens nordligste skjærgård. I Porsanger finnes også hundrevis av innsjøer som hovedsakelig inneholder ørret og røye.
Porsanger kommune har 3 store lakseelver, Stabburselva, Lakselva og Børselva. Stabburselva ligger omkranset av verdens nordligste furuskog i Stabbursdalen nasjonalpark. Lakselva har en rik gråolderskog langs nedre deler og Børselva med sitt klare vann skjærer seg gjennom Silfarjuvet.
På vestsiden av fjorden ligger Stabbursdalen nasjonalpark. Stabbursnes naturreservat innehar et av Nordens største trekkfuglområder med mange sjeldne fuglearter. Reinøya naturreservat er vernet for sin spesielle flora og geologiske formasjoner, Skoganvarre naturreservat forr sin gamle furuskog, mens Børselvosen og Viekker naturreservater er vernet for sine unike våtmarksområder.
Strandlinjene, med merker etter bølgeslag, det såkalte ytre Porsangertrinnet, oppstod da isen begynte å trekke seg tilbake for ca. 8–9000 år siden. Det er få plasser man kan se landhevingen så klart som ved Roddines. Denne severdigheten er i dag vernet.
Særegent for Porsanger er kommunens mange «gáissáer». Porsanger har mange fjelltopper på over 1000 meter, det høyeste er Čohkarášša med 1139 moh.
Dalbunnene i er hovedsakelig sedimentære avsetninger fra elvene og spredte morenemasser fra istiden. Berggrunnen består hovedsakelig av gneis, kvartsitt, skifer, metabasalt og dolomitt. Porsangerdolomitten i Finnmark er en meget stor ressurs, men kvaliteten er for dårlig til å utvinnes som Industrimineral. I grunnfjellet er det funnet gull, platina, palladium, kobber og nikkel.
Historie
De aller første spor etter mennesker finner man fra 8000 f.Kr. Dette er i perioden eldre steinalder, også kalt komsakulturen (9000–4000 år f.Kr.). Det er funnet 10 «komsaboplasser» langs Porsangerfjorden. Arkeologene har av ulike årsaker vært tilbakeholdne med å knytte steinaldersamfunnene i Finnmark til samisk etnisitet. Funnmateriale fra om lag Kristi fødsel og utover, kan likevel med stor grad av sikkerhet sies å være av samisk opprinnelse.
Samene drev med jakt, fiske og handel. Det arkeologiske funnmaterialet fra samisk jernalder, fra år 0 til 1500 e.Kr, peker i retning av at samene hovedsakelig var bærere av en veidekultur.
Porsanger var rikt på ressurser. Det var rike beitemarker for rein på vidda og i dalene. Det var også mengder av rype. I Stabbursdalen og øverst i Lakselvdalen landet fantes tømmer til båter og jekter. På øyene, da særlig Tamsøya, var det store mengder multebær, egg og dun. I elvene og innsjøene var det rikelig med fisk som laks, ørret og røye. Porsangersamenes flyttinger baserte seg på at de om våren fulgte fjordtorsken utover mot kysten, hvor de samtidig kunne utnytte den torsken som vandra inn mot land fra Barentshavet. I Porsangerfjorden var spesielt sel og nise viktige jaktobjekter.
Pomorhandelen fra 1740 til 1917 var av stor betydning for tilgang på blant annet mel vinterstid for befolkningen. Melet ble byttet mot fisk, særlig sei.
Tre stammer møtes
Fram til 1750 var området nesten utelukkende et samisk område. Enkelte samiske navn, som for eksempel Máhkarávju (Magerøya), kan være innlån fra urnordisk, det vil si fra tida før ca. år 700. Porsanger er et nordisk ord og består av to ledd: Pors- og -angr. -angr. Ordet ble brukt om fjord generelt, mens finnmarkspors er en lyngplante som det vokser rikelig av i Porsanger. Imidlertid var det ikke pors i området da det fikk navn, og en nyere tolkning av forleddet er et lån fra samisk borsi som betyr «foss omgitt av loddrette fjellsider». Det er likevel grunn til å tro at 13- og 1400-tallet representerer en periode med moderat norsk koloniseringsvirksomhet i Finnmark, selv om dette ikke skjedde innenfor grensene til dagens Porsanger.
Porsanger har hovedsakelig vært en kvensk og samisk kommune, selv om den samiske befolkningen har vært i flertall helt fra gamle tider. Likevel var disse befolkningene bosatt i hver sine områder. Vestlige deler av Porsanger har vært preget av samisk kultur og språk, mens Ytre Billefjord og Børselv har vært kvenske bygder. I tillegg har de fleste i Lakselv og Brennelv hatt kvensk opprinnelse. Folketellingen fra 1865 forteller at i Børselv bodde 152 kvener, 18 samer og 2 nordmenn, mens i Lakselv bodde 165 kvener, 38 samer og 8 nordmenn. Av hele kommunens 1.048 innbyggerne var 37,4 % kvener.
I de første tiårene av 1900-tallet begynte den norske befolkningen å vokse i kommunen. Den fremste årsaken til dette er at flere av de kvensk- og samiskættede begynte å beskrive seg som norske. For det andre trengte bygda embetsmenn, lærere, prester, leger, handelsmenn, veioppsyn, skogsoppsyn og andre med viktige stillinger i kommunen. Med få unntak var disse nordmenn. Dermed utgjorde de også storparten av tilflytterne. Folketellingen i 1930 forteller at det i Porsanger var 42,5 % samer, 31,5 % kvener og 26,0 % nordmenn.
Den 2. verdenskrig
Andre verdenskrig fikk voldsom innvirkning på kommunen og dens innbyggere. I krigsårene var på det meste 70 000 mann i Porsanger. Dette var både tyske soldater og russiske krigsfanger. I løpet av krigen bygde tyskerne ut store festningsverker. De anla også flyplassen der den ligger i dag. Ennå finner man rester av bunkere rundt om i kommunen.
Tusenårssted
Kommunens tusenårssted er Børselv med Kventunet. Statstilskuddet ble vedtatt brukt til skilting og forskjønning av det ytre rom.
Børselv er den eneste offisielt erklærte kvenske bygda i Norge. Bygda hadde på dette tidspunktet fått en ny «giv», bl.a. gjennom kulturreisningen på stedet.
Kjertel
En kjertel (glandula) er en ansamling av cellevev (organer) som utfører bestemte biokjemiske oppgaver i kroppen. Det skilles mellom åpne (eksokrine) kjertler, som skiller ut produktene sine gjennom utførselsganger til huden og i slimhinnene, og lukkede (endokrine) kjertler, der produktene (hormoner) tas opp i blodbanen. Den største av kjertlene i kroppen er leveren.
Eksempler på åpne kjertler er talgkjertler (skiller ut talg i huden), svettekjertler (skiller ut svette i huden), og spyttkjertler (skiller ut spytt til slimhinnene munnhulen), bukspyttkjertelen (skiller ut bukspytt til slimhinnene i tolvfingertarmen).
Eksempler på lukkede kjertler er skjoldbruskkjertelen (som regulerer stoffskifte gjennom utskilling av hormonene thyroxin, trijodthyronin og calcitonin til blodet) og hypofysen (som skiller ut veksthormoner til blodet).
Sommerveita
Sommerveita (2–6) er en 66 meter lang veit i Midtbyen i Trondheim, som går mellom Torvet og Stiftsgårdsparken i vest til Nordre gate i øst.
Historie
Sommerveita er blant de eldste veitene i Trondheim, sammen med blant annet St. Jørgensveita og Apotekerveita. Sommerveita var en del av middelalderens hovedgate Øvre allmenning, som gikk vest-øst sammen med blant andre Westermannsveita og Schjoldagerveita. Veita oppstod ettersom byen med tiden vokste seg vestover, hvor det ble oppført trehusrekker på begge sider av veita. Før bybrannen i 1681 gikk veita i rett linje frem til den møtte Moritsveita som på sin side gikk nord-sør.
Moritsveita ble ikke bygget opp igjen i motsetning til Sommerveita, noe som var i strid med Cicignons reguleringer. Veita endte etter dette opp i den da nyanlagte Munkegata med en vinkel som gjorde at utgangen til Munkegata gikk noe lenger nord. Da Stiftsgården ble oppført i 1770-årene ble den vestligste delen av veita brukt til innkjøring for Stiftsgården og veiteløpet ble derfor endret til å ende i kun en vinkel mot sør og mot den nordøstlige hjørnet av Torvet.
Sommerveita har hatt flere navn opp gjennom tidene. I en periode gikk den under navnet Kjellsgårdsveita etter skomakeren Kjell Olsen, som eide en gård i veita i 1682. Noe tidligere enn dette gikk den vestlige delen av veita under navnet Skitthullet, som enten kommer av et vertshus i veita eller problemer med drenering av overvann i denne delen. Generalsveita ble brukt brukt om den vestlige delen av veita tidlig på 1700-tallet og ble navngitt etter gården til general Johan Vibe (1637–1710) som lå ved Munkegata før Stiftsgården ble bygget. I samme periode gikk veiteløpet opp mot Torvet under navnet Prostveita, oppkalt etter domprost Jacob Hansen Thode (1692–1771) som eide hjørnegården mot Torvet.
Navnet Helvetesveita ble både offisielt og uoffisielt brukt parallelt med Sommerveita fra 1760-årene og helt frem til 1930-årene. Helvetesveita hadde bakgrunn i et skjenkested i veita, men etter at Det Norske Misjonsselskap etablerte bedehus i veita i 1880-årene, ble navnet offisielt endret til Sommerveita etter apotekeren Otto Sommer (1718–1793). I 2004 ble et massivt gjerde mellom Stiftsgårdsparken og Sommerveita fjernet og erstattet med smijerngjerde med port, slik at parken fikk direkte adkomst til Torvet via Sommerveita.
Fylkesvei 563 (Rogaland)
Fylkesvei 563 (Fv563) i Rogaland går mellom Vaudl og Askje kai i Rennesøy kommune. Veien er 2,2 km lang.
2019 ble veien del av fylkesvei 4612.
Ingeniørvitenskap og IKT
Ingeniørvitenskap og IKT (Engineering and ICT på engelsk) er et 5-årig masterstudium på Norges teknisk-naturvitenskapelige universitet, opprettet i 2002.
Studiet er bygd opp slik at man har et felles løp de første to årene med grunnleggende ingeniør- og data-emner. Etter to år velger man studieretning, per 2017 kan man velge blant følgende seks studieretninger: Linjeforeningen til studentene ved Ingeniørvitenskap og IKT er Hybrida, et navn som gjenspeiler studiets særstilling.
Europas Grand Prix 2011
Europas Grand Prix 2011 (offisielt navn: LV Grand Prix of Europe) var et Formel 1-løp som ble arrangert 26. juni 2011 på Valencia Street Circuit i Valencia, Spania. Det var det åttende løpet i -sesongen og ble vunnet av fjorårets verdensmester og lederen av årets mesterskap, Sebastian Vettel. Han startet fra pole position og hadde også løpets raskeste runde på runde 53, og tok dermed et hat-trick i dette løpet. På andre- og tredjeplassene kom henholdsvis Fernando Alonso og Mark Webber. Alle 24 startende fullførte løpet, og dette er kun fjerde gang i Formel 1-historien hvor alle startende har fullført løpet. 24 er også det høyeste antall førere som har fullført et F1-løp noensinne.
Indiana Jones og krystallhodeskallens rike
Indiana Jones og krystallhodeskallens rike (org.: Indiana Jones and the Kingdom of the Crystal Skull) er den fjerde filmen om Indiana Jones. Harrison Ford spiller hovedrollen, Steven Spielberg er regissør og George Lucas produsent. Filmen hadde verdenspremiere 22. mai 2008. Innspillingen begynte sommeren 2007.
Cate Blanchett, Ray Winstone, Karen Allen, Shia LaBeouf, Jim Broadbent og John Hurt har også roller i filmen.
Handlingen
Den 3. filmen om Indiana Jones foregikk i 1938. Til tonene av «Hound Dog» med Elvis Presley rykker vi nå 19 år fram i tid til 1957 og den kalde krigen. Myndighetene misliker sterkt Indianas siste aktiviteter og ønsker at hans arbeidsgiver skal sparke arkeologen. Indiana møter den unge og rebelske Mutt (Shia LaBeouf) som bærer på et sterkt nag og som har et forslag til Indiana: Hvis han hjelper Mutt på en ekspedisjon kan Indiana gjøre en av de mest spektakulære oppdagelsene i historien, finne den legendariske Krystallhodeskallen fra Akator. Indy og Mutt drar til Peru, men får snart selskap av sovjetiske agenter ledet av den iskalde og slående vakre Irina Spalko (Cate Blanchett). Filmens klimaks er lagt til UFO- observatorium «Area 51» i Nevada-ørkenen.
Den fjerde filmen inneholder flere referanser til de foregående historiene om Indy og tidligere filmer til både Spielberg og Lucas. Det er hilsener til både Indys far (Sean Connery takket nei til å gjenta rollen som faren til Indiana Jones) og hans gamle rektor på Universitetet, Marcus. Indy møter også gamlekjæresten Marion (Karen Allen) fra den første filmen. Spekulasjonene rundt filmens handling har vært enorme før premierer og inneholder blant annet rykter om at Mutt faktisk er Indianas sønn. Shia LaBeouf, som spilte Indiana Jones' sønn, har selv innrømmet at hans egen rolle ikke var den beste og at filmen led under et svakt manuskript: Indiana Jones: «Indy 4'' led av et slapt, uinspirert manus, klossete bruk av spesialeffekter, fattigslige høydepunkter... jeg kunne fortsette. Til syvende og sist var det ikke annet enn kald pengegrafsing.»
Jeff Wall
Jeff Wall (født 29. september 1946 i Vancouver, Britisk Columbia) er en kanadisk fotograf.
Han revolusjonerte fotokunsten da han i 1977 startet med å anvende lysbokser med fotografiene sine.
Etter en suksessrik karriere ble han ansatt i arbeidet som fotoprofessor etter en annen fotopionér, tyske Bernd Becher, ved Düsseldorf Academy.
Da en Becher-student en dag rettet en pistol mot ham, sa han opp stillingen sin umiddelbart og vendte tilbake til hjembyen.
Et verdensberømt maleri av Édouard Manet, Un bar aux Folies-Bergère, (1882) inspirerte et berømt fotografi av Jeff Wall, hvor han retter blikket mot mannens sett å betrakte kvinnen på. Fotografiet «Picture for Women» (1979) er et mesterstykke i manipulasjon, hvor en manns blikk tilsynelatende er rettet mot en kvinne. Dersom en ser nøyere etter, ser ikke mannen på kvinnen overhodet, men på hennes speilbilde. Kvinnen som er avbildet på fotografiet forfra, stod egentlig med ryggen til da bildet ble fotografert. Wall har ikke brukt datamanipulasjon, men et speil. En tolkning av fotografiet er st mannen ikke er interessert i kvinnen som menneske, men som en avbildning, som kropp, som sexobjekt.
VG7s kunstpanel mener «Picture for Women» hører hjemme på listen over de hundre viktigste kunstverkene innen samtidskunsten etter 1960.
I 2002 ble Wall tildelt Hasselbladprisen og i desember 2007 ble han utnevnt til Officer of the Order of Canada.
Værtegn
Værtegn var de tegn og varsler våre forfedre benyttet for å forutsi været med før meteorologi og radioværmelding tok over.
«Alle snakker om været, men ingen gjør noe med det» heter det seg. Både sjø-og landbaserte næringer er nødt til å forholde seg til været. En langvarig regnbyge eller en uventet storm kan ødelegge mye.
Ved hjelp av almanakken og naturtegn var det mulig å ha en viss anelse om været de nærmeste dagene. Almanakk for Norge inneholdt forutsigelser om været, siste gang i 1863-utgaven. Noen bruker fortsatt tegnene til å komme med svært lange spådommer, gjerne om sommerværet eller strenge vintre.
Værtegn i norsk tradisjon knyttet til primstaven:
Skyformasjoner og farge på himmelen ga indikasjoner, spesielt sammenholdt med småfugl som svaler, som aldri fløy høyt før en regnskur av betydning.
Samlet større måkeflokker seg inn over land, var det sannsynlig at været på havet var eller ville bli ille. Tunge havdønninger kunne både fortelle om vær som hadde vært og vær som var underveis.
Norgesmesterskapet i fotball for menn 1978
Norgesmesterskapet i fotball for menn 1978 ble vunnet av Lillestrøm etter seier over Brann med 2-1. Lillestrøm vant med dette sitt andre Norgesmesterskap på rad.
Finale
Lillestrøms vinnerlag: Arne Amundsen, Per Berg (Arne Dokken fra 45 min.), Jan Birkelund, Tore Kordahl, Georg Hammer, Frank Grønlund, Gunnar Lønstad, Øivind Tomteberget, Leif Hansen, Tom Lund, Vidar Hansen og Rolf Nordberg.
Branns lag: Jan Knudsen, Helge Karlsen, Bjørn Brandt, Terje Rolland, Tore Nordtvedt, Kjell Rune Pedersen (Ingvar Dalhaug fra 81 min.), Atle Hellesø, Neil McLeod, Ingvald Huseklepp, Steinar Aase og Bjørn Tronstad.
Kommunal vei 568 (Stavanger)
Veien har blitt omklassifisert og hadde tidligere betegnelsen fylkesvei 568.
Liste over vinnere av Førermesterskapet i Formel 1
Førermesterskapet i Formel 1 (Formula One World Drivers' Championship (WDC)) blir utdelt av Det internasjonale bilsportforbundet (FIA) til den føreren som scorer flest poeng i løpet av en sesong. Førermesterskapet ble første gang utdelt i da den første Formel 1-sesongen ble kjørt. Nino Farina ble den første som vant det.
FIA erklærer ikke offisielt en verdensmester før det siste løpet i sesongen er kjørt, men en fører kan avgjøre det før sesongslutt ved å ha en så stor poengledelse at det ikke mulig for noen andre å vinne det. Førermesterskapet har blitt avgjort før sesongslutt hele 28 av de 67 Formel-1 sesongene som er blitt kjørt (til 2016). Den tidligste avgjørelsen var i 2002, da Michael Schumacher sikret seg mesterskaptittelen da det gjenstod seks løp av sesongen.
Til sammen har 34 forskjellige førere vunnet førermesterskapet i Formel 1, med tyske Michael Schumacher og britiske Lewis Hamilton som de mestvinnende med 7 titler hver. Schumacher innehar også rekorden for flest mesterskapstitler på rad, da han vant alle 5 i perioden til. Regjerende tittelholder er Max Verstappen.
Sortert etter konstruktør
(Konstruktører i uthevet skrift kjører fortsatt aktivt idag)
Minigris
Minigris er ikke en spesiell griserase, men en samlebenevnelse for griser som er avlet spesielt med tanke på ikke å bli særlig store. Mange stammer fra blant annet vietnamesisk hengebuksvin. Minigriser veier normalt mindre enn 80 kg, men noen blir ca 100 kg. Griser fra samme kull kan imidlertid bli svært ulike av størrelse. Minigriser er veldig renslige dyr, som også er allergivennlige. Minigriser er betydelig mindre enn produksjonsgriser, og brukes ikke til matproduksjon.
Det finnes mange forskjellige varianter av minigriser. Disse variantene kalles ofte for raser, men dette er en feilbetegnelse. Minigriser er ikke noen bestemt rase, og det er store variasjoner innenfor de forskjellige variantene.
Minigrishold
Mattilsynet er de som forvalter lover og forskrifter angående minigrishold. Minigriser er omfattet av det samme lovverket som vanlig produksjonsgris, og det er derfor de samme lover som gjelder for begge typer gris.
Norsk minigrisforening ble stiftet i 2016, og har blant annet som formål å jobbe for spredning av informasjon om godt minigrishold.
Helsingland
Hälsingland er et landskap i det sørlige Norrland i Sverige. Det grenser i sør til Gästrikland, i vest til Dalarna og Härjedalen og i nord til Medelpad. Landskapet har 150 000 synlige fornminner. Hälsingland tilsvarer grovt sett den nordlige delen av Gävleborgs län. Den svenske Ostkakan stammer fra Hälsingland. Prinsesse Madeleine er hertuginne av Hälsingland og Gästrikland.
Etymologi
Hälsingland har fått sitt navn fra Tore Helsing, som rømte fra Jemtland på 700-tallet. Snorre skiver: Soneson til Kjetil var Tore Helsing; han rømte fra en draps-sak i Jemtland og øst over til skogane som der ligger, og bygget opp bosteder. Dit søkte mykje folk med han. Dette landet kallar dei Helsingland.
Arkeologiåret 1619
Arkeologiåret 1619 er en oversikt over blant annet utgravninger, fødte og avdøde personer med tilknytning til arkeologi i 1619.
Dødsfall
1619 in archaeology
The Avalanche
The Avalanche: Outtakes and Extras from the Illinois Album er et album av den amerikanske musikeren Sufjan Stevens. Albumet ble gitt ut i 2006 og består av overskudd og ekstramaterial etter albumet Illinois som ble utgitt året før.
Tveit skole
Tveit skole er en offentlig grunnskole i Askøy kommune i Vestland.
Det første skolehuset på Tveit ble sto ferdig i 1896. Dagens skolebygg er fra 1979.
Skolen tar imot elever fra 1. til 7. trinn, og dekker bygdene Tveit, Kollevåg og Tveitevåg. Elevene fortsetter på Ravnanger ungdomsskole når de går ut av 7. klasse. Ravnanger ungdomsskole tar i mot elever fra Tveit skole, Hanøy skole, Haugland skole og Davanger skole. Det ble bygd en ny del av skolen. SFO oppholder seg nå i den gamle delen. Den nye skolen ble ferdig i 2018. Det ble blant annet bygd ny gymsal, nytt bibliotek, nytt mat - og helse kjøkken, og musikkrom.
Skolen har 45 ansatte. Rektor er Lise Jakobsen.
Konstantinos Stefanopoulos
Konstantinos «Kostis» Stefanopoulos (gresk: Κωνσταντίνος Στεφανόπουλος; født 15. august 1926 i Patras, død 20. november 2016 i Athen) var en gresk advokat og politiker. Han var president i Hellas i to sammenhengende perioder fra 8. mars 1995 til 2. mars 2005.
Stefanopoulos studerte jus ved Universitetet i Athen og arbeidet deretter fra 1954 til 1974 som advokat. Han ble første gang innvalgt i nasjonalforsamlingen i 1964. Ved valget i 1974 ble han innvalgt for det konservative partiet Nea Dimokratia. Han fikk også plass i regjeringen og besatte postene som innenriksminister, minister for sosiale tjenester og minister for presidentembetet. Stefanopoulos fortsatte å representere partiet Nea Dimokratia inntil 1985, da han grunnla partiet Demokratisk fornyelse (DIANA). Han ble i 1989 innvalgt i nasjonalforsamlingen for dette partiet og var dets leder til det ble oppløst i 1994.
Stefanopoulos stilte i 1995 til presidentvalg med bred politisk støtte fra både høyre- og venstresiden. Han vant valget og ble i 2000 gjenvalgt for en andre periode og satt i presidentembetet til 2005. Han ble som president etterfulgt av Karolos Papoulias.
Stefanopoulos ble i 2004 tildelt storkors av St. Olavs Orden. I 1996 mottok han Den hvite ørns orden fra Polens president.
Utvisning
Utvisning kan bety avgrensning av felt i et allmenningsutnyttende tiltak, men i den vanlige betydningen av ordet betyr det at en person forbys å oppholde seg på området, under straffetrussel.
Utvisningsvedtak i Utlendingslovens forstand innebærer at en utlending må reise ut av landet og mister muligheten til å komme tilbake til Norge. Som hovedregel gjelder vedtaket også de øvrige Schengen-landene. Innreiseforbudet kan bli gjort varig eller tidsbegrenset, men er som hovedregel ikke kortere enn to år. Et bortvisningsvedtak nekter en utlending innreise til eller opphold i Norge. Vedtaket er ikke til hinder for senere innreise. Bortvisning må ikke forveksles med utvisning eller uttransportering fra riket.
Magnat
Magnat (fra latinske magnatus, «stormann», som har gitt latinske magnus, «stor») har betydningen av en mann med høy sosial posisjon, enten dette er gjennom arv, rikdom eller andre midler. I europeisk middelalder henviste det til et lands høyere adel eller myndighet, til jordeiere og godseiere av høyere rang slike som for eksempel greve, jarl, hertug og prins. I nyere tid brukes magnat gjerne om mektige industriledere og forretningsmenn. (se også forretningsmagnat)
I Sverige var de rikeste herrene i middelalderen kjent som storman (flertall stormän), en tilsvarende beskrivelse og betydning som magnat.
Bellingshausen (forskningsstasjon)
Bellingshausen er en russisk (tidligere sovjetisk) forskningsstasjon i Antarktis, beliggende på King George Island i øygruppen Sør-Shetlandsøyene. Dette var en av de første stasjonene som ble etablert av den sovjetiske antarktisekspedisjonen i 1968. Stasjonen forsynte tidligere sovjets fiskeflåte i Antarktis med drivstoff. Den er utstyrt for helårsdrift og har en kapasitet på 50 personer, men normal bemanning er 25.
Stasjonen har veiforbindelse til de nærliggende stasjonene Eduardo Frei (Chile), Great Wall (Kina) og Artigas (Uruguay). Ved stasjonen ligger den eneste permanent bemannede ortodokse kirke i Antarktis. Den ble innviet i 2004 og har 30 plasser.
Stasjonen er oppkalt etter den russiske sjøfareren Fabian Gottlieb von Bellingshausen, som i 1819–1821 seilte rundt Antarktis og kan ha vært den første som observerte det antarktiske kontinent.
Grand Haven
Byen har sin opprinnelse som en handelsstasjon for pelsjegere, og eksisterte allerede i 1809 under navnet Gabagouache. Byen fikk sitt nåværende navn i 1835.
Byen er mest kjent for tømmerindustri og sjøfart. Grand Haven har et kjent fyr fra 1839. Maritim virksomhet er fortsatt viktig for byen, blant annet er kystvaktsavdelingen med ansvar for Michigansjøen stasjonert her.
For innbyggerne i Vest-Michigan er Grand Haven et populært rekreasjonssted på grunn av byens fine sandstrender.
Isolinjekart
Isolinjekart er kart som viser den geografiske fordeling av en kontinuerlig (eller antatt kontinuerlig) variabel ved hjelp av isolinjer. Variabelen blir beskrevet ved at isolinjer trekkes gjennom punkt med samme verdi. Isolinjekart forutsetter at variabelen som beskrives er kontinuerlig, dvs. at vi ikke har plutselige sprang i verdi når vi beveger oss rundt i området, og at alle posisjoner har en verdi. Ofte er isolinjekart dannet med utgangspunkt i målinger på et begrenset antall steder. For eksempel baserer isolinjekart som viser nedbør eller lufttrykk seg på målinger fra et fåtall meteorologiske målestasjoner. Verdiene mellom målepunktene beregnes ved interpolering. Isolinjekart er sammen med koropletkart og prikkekart vanlige typer tematiske kart.
Gliadorfin
Gliadorfin er et opioid-peptid som dannes når gliadinkomponenten av gluten-proteinet fordøyes. Den brytes normalt ned til aminosyrer av enzymer. Effekten av gliadorfin likner gluteneksorfin.
The Black Book
The Black Book (Svarteboken) var navnet som i etterkrigstidens Storbritannia ble gitt Sonderfahndungsliste G.B., tysk for "Spesialettersøkningsliste for Storbritannia".
Det var et produkt av SS Einsatzgruppen og inneholdt navnene på tusenvis av personer i Storbritannia som skulle bli arrestert dersom Operasjon Sjøløve, invasjonen av De britiske øyer, lykkes. Den var utarbeidet av Walter Schellenberg. Mange av personene på listen var allerede døde, som tilfellet var med Sigmund Freud, eller hadde flyktet, som Paul Robeson. Av de 20 000 originale kopiene av denne boken, er bare to kjente eksemplarer igjen. Ett eksemplar finnes nå i Imperial War Museums.
Betydningsfulle personer på listen er:
Listen inneholdt også navn på medlemmer av eksilregjeringer fra tyskokkuperte land som hadde søkt tilflukt i Storbritannia, og ansatte i disse regjeringenes tjeneste. Deriblant den norske regjeringen i eksil.
Ved siden av hvert navn var det et nummer for det «amt» (kontor) innen Reichssicherheitshauptamt («Hovedkontoret for rikssikkerhet») som personen skulle utleveres til. Churchill skulle plasseres i forvaring hos Amt VI (Utlandsk militær etterretning), men den store majoriteten av personene som var opplistet i svarte boken ville bli plassert i forvaring hos Amt IV (Gestapo).
Vexations
Vexations er et kort musikkstykke av Erik Satie. Stykket består av en kort akkordprogresjon og er delt i to variasjoner og et tema som spilles om hverandre.
I notene er det skrevet at «Pour se jouer 840 fois de suite ce motif, il sera bon de se préparer au préalable, et dans le plus grand silence, par des immobilités sérieuses», noe som på norsk blir «For å spille dette stykket/motivet 840 ganger fortløpende for seg selv, vil det være nyttig å forberede seg selv på forhånd, og i absolutt stillhet, ved alvorlige immobilasjoner.»
Vukovar-slaget
Vukovar-slaget var en 87 dagers beleiring av havnebyen Vukovar av den jugoslaviske folkehæren (JNA), støttet av forskjellige serbiske paramilitære enheter. Beleiringen foregikk mellom 25. august og 18. november 1991 under Kroatia-krigen. Den ble avsluttet med en knusende serbisk seier som overtok byen etter å ha tilintetgjort store deler av den kroatiske nasjonalgarden. Men til tross for at dette var en viktig seier for JNA ble den også veldig kostbar.
Vexations
Fremførelser i Norge
8.–9.10.1988. Ørsta bedehus. Elever og lærere ved Ørsta kommunale musikkskole. Fremføringstid: 20:13:12.
Vukovar-slaget
Slaget viste stor kroatisk motstand og manglende effektivitet i den serbiske hæren. Det var første gang siden andre verdenskrig at man i Europa hadde sett krigens grusomheter. En utpint bybefolkning ble ført til Beograd for å bli torturert, og et par hundre sykehuspasienter ble likvidert. Nyhetsdekningen av beleiringen førte til at Serbia mistet internasjonal støtte. Samtidig anklaget Kroatias leder Tudjman kommandanten i Vukovar for forræderi, og mistet dermed selv støtte i egen befolkning.
Vexations
Fremførelser i Norge
?. Chateau Neuf, Oslo. Studenter ved Norges Musikkhøgskole.
1.–2.2.1999. Høgskulen i Volda, Berte Kanutte-huset. Studenter og lærere ved Høgskulen i Volda og musikklinjen ved Volda vidaregåande skule. Åpning av happeningen Voldadada i Studentveka. Fremføringstid: 22:53.
8.–9.4.2008. Høgskulen i Volda, Henrik Kaarstad-huset. Studenter og lærere ved Høgskulen i Volda og musikklinjen ved Volda vidaregåande skule. Fremføringstid: 24:16:26.
27.–28.5.2011. Sørlandets Kunstmuseum, Kristiansand. Elever og lærere ved Kristiansand kulturskole og musikklinjen ved Vågsbygd videregående skole. Fremføringstid: 19:08:21.
6.–7.4.2019. Sørlandets Kunstmuseum, Kristiansand. Elever og lærere ved Noden - Kristiansand kulturskole. Fremføringstid: 24:00:00.
16.–17.03.2020. Bakke Gård, Trondheim; livesendt på Twitch, av Øyvind Jo Heimdal Eik. Fremføringstid: 13:14:47.
Betydning
Stykkets tittel eller mening ble aldri forklart av Satie. Antydninger til meningen med Vexations eller tittelen har vært mye tolket lenge etter Saties død. I mange tilfeller er ikke tolkningene støttet av mer enn vage indikasjoner.
Fremførelse
Det er ingenting som tyder på at Satie mente at Vexations ble skrevet for offentlig fremførelse (og i alle fall ikke som en «tour de force» for å imponere – eller kjede til døde – tilskuere). Introduksjonsteksten han skrev, som sitert over, indikerer heller at stykket var beregnet som en enmannsopplevelse. Satie anstrengte seg ikke for å få Vexations utgitt i løpet av livet sitt – han snakket lite, eller ingenting, om stykkets eksistens i det hele tatt.
Vexations i litteraturen
I Gunhild Øyehaugs roman Presens Maskin (2018) er framførelse av Vexations et gjennomgangstema. Øyehaug viser også til fremførelsene i Ørsta 1988 og Volda 2008.
Peter O’Toole
Peter O'Toole (født 2. august 1932 i Leeds, død 14. desember 2013 i London) var en irskfødt skuespiller, oppvokst i den engelske byen Leeds. Han var utdannet ved Royal Academy of Dramatic Art, begynte deretter sin karriere på britiske teatre, fikk anerkjennelse som Shakespeare-fortolker ved Bristol Old Vic og med English Stage Company, før han gjorde sin spillefilmdebut. Han var ganske ukjent da han slo igjennom som hovedrolleinnehaver i filmen Lawrence av Arabia i 1962. Foruten denne hadde han sentrale roller i filmer som Lord Jim (1965), og Den siste keiseren (1987). Rollen som Lawrence av Arabia er den han husket best for.
O'Toole fikk stjernestatus etter å ha framstilt T. E. Lawrence i spillefilmen Lawrence av Arabia (1962) som han mottok sin første Oscar-nominasjon for. Han fikk ytterligere sju nominasjoner, for Becket (1964), Løven om vinteren (1968), Goodbye, Mr. Chips (1969), The Ruling Class (1972), The Stunt Man (1980), My Favorite Year (1982) og Venus (2006) – og holder rekorden for de fleste Oscar-nominasjoner uten å vinne dem. Han vant Golden Globes, en BAFTA og en Emmy, og mottok en Oscar-æresbevisning i 2003.
Hans skuespillerkarriere vedvarte helt frem til det siste - da han døde var det fremdeles filmer under ferdigstilling med ham blant rollene.
Barndom, utdannelse
Peter O'Toole ble født i County Galway på Irlands vestkyst, men vokste opp i Leeds i England. Faren, Patrick Joseph O'Toole, var bookmaker, og moren, Constance Ferguson, var sykesøster. Han vokste opp i fattigslige kår i en irsk innvandrerbydel.
Det var først som 11-åring han begynte på skolen, ved den katolske klosterskolen St. Anne's. Tre år etter forlot han skolen og begynte å arbeide som løpegutt. Senere arbeidet han som fotograf og journalist for avisen Yorkshire Evening News, før han avtjente verneplikten i Royal Navy på en undervannsbåt.
Som 17-åring fattet han interesse for skuespillerløpebanen. Etter at han i Stratford-upon-Avon hadde sett en teateroppsetning av Shakespeares King Lear med Michael Redgrave i hovedrollen, bestemte han seg for dette yrket.
Teaterroller, fjernsyn
Fra Bristol gikk hans vei til London og Stratford-upon-Avon, der han for det nylig grunnlagte Royal Shakespeare Company blant annet spilte Petruchio i The Taming of the Shrew (Troll kan temmes). I 1987 fulgte hans eneste engasjement ved New Yorks Broadway, der han opptrådte som Professor Higgins i en revival av George Bernard Shaws Pygmalion.
O'Toole opprådte også på fjernsyn. Hans fjernsynsdebut var allerede på midten av 1950-tallet.
Filmskuespiller
Det var imidlertid som filmskuespiller at Peter O'Toole skulle finne sitt publikum. Han ble først lagt verke til for alvor for sin filmtolkning av den opprørske menig C. «Bammo» Bamforthin i Willis Halls' antikrigsstykke The Long and The Short and The Tall (Royal Court Theatre, 1959).
I to filmer spilte han kong Henrik II av England (Becket, 1964; The Lion in Winter, 1968), én gang som en sjenert engelsklærer som forelsket seg i en showgirl (Goodbye, Mr. Chips, 1969). Så ble han nominert for sin tolkning av den sinnssyke og dypt religiøse britiske aristokrat Jack Gurney (The Ruling Class, 1972) og som den hensynsløse filmregissør Eli Cross (The Stunt Man, 1981), og som den fallerte og alkolholiserte tidlige filmstjernen Alan Swann som prøver å komme seg på innen fjernsynsmediet (My Favourite Year, 1982). Sin siste Oscar-nominering fikk O'Toole i 2007 for hovedrollen i Roger Michells tragikomedie Venus, der han spiller en annenrangs skuespillerveteran som ved sin omsorg for en villfaren 19-åring (spilt av Jodie Whittaker) rykkes ut av sin letargi.
I 2003 mottok han imidlertid en honorær Oscar. Men dette markerte ikke slutten på hans skuespillerkarriere.
I juli 2012 trakk han seg tilbake fra skuespilleriet. Da hadde han imidlertid medvirket i flere produksjoner som ennå ikke var ferdig redigert og lansert.
Shakira
Shakira Isabel Mebarak Ripoll, eller bare Shakira (født 2. februar 1977 i Barranquilla) er en colombiansk låtskriver, plateprodusent, danser og popsanger. Hun ble utnevnt til goodwill-ambassadør for FN (UNICEF) 24. oktober 2003.
Hun er kjent for sine danseferdigheter og særegne litt nasale altstemme med stort spenn. På 1990-tallet ble hun Colombias og etterhvert Latin-Amerikas største popstjerne. Hun brøt gjennom i vesten i 1998 og ga ut det første engelsk-språklige albumet i 2001.
Bakgrunn og familie
Shakiras far er født i USA og av libanesisk opphav, mens moren har colombiansk og italiensk bakgrunn. Shakira snakker flere språk flytende: engelsk, spansk (morsmål), arabisk, italiensk og portugisisk. Hun forteller også at hun vil lære seg dansk og tysk, og viser i sin musikkpåvirkning fra mange ulike kulturer – for publikum kjent for sin libanesiske magedans som hun gjerne framfører og som hun skal ha lært fra sin libanesiske farmor da hun var 3, hun lærte også å danse via bøker siden foreldrene ikke hadde penger til å melde henne på dansekurs. Hun har ingen formell danseutdanning og lærte å danse fra hun var barn.
I 2011 bekreftet hun og midtstopperen i fotballklubben FC Barcelona, Gerard Piqué at de er i et forhold. Hun er 157 cm høy.
Riga vannkraftverk
Riga vannkraftverk er en demning med vannkraftverk i elva Daugava i Latvia. Installert total vannkrafteffekt er 402 MW. Anlegget ble påbegynt i 1970 og stod efrdig utbygd i 1974. Midlere årsproduksjon er 640 GWh.